JESU tare nẹ, ‘ovwan wan anurhoro ọhwahwa na, kidie idjerhe ọhẹhẹre rọ je pha phephẹn na ọyen sun ohwo kpẹ oghwọrọ, ihwo buebun yin nene idjerhe yena. Ẹkẹvuọvo idjerhe rọ pha kekeke rẹ anurhoro rọyen pha hwahwa na, ọyen sun ohwo kpẹ arhọ, imihwo krẹn yen sa guọnọ mrẹ.’ (Matiu 7:​13, 14) Kirobo rẹ Baibol na tare, oka rẹ ẹga ivẹ yen herọ: ọvo ọ rẹ uyota, ọ ro chekọ ke rha ọ refian. Ọ rẹ uyota na suẹn ohwo vwo kpẹ arhọ ri bẹdẹ, ọ refian na ko rhe suẹn ohwo kpẹ oghwọrọ.